**Ministru kabineta noteikumu projekta**

**“Grozījumi Ministru kabineta 2015.gada 28.jūlija noteikumos**

**Nr.438 “Būvniecības informācijas sistēmas noteikumi””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | |  | | --- | | Ministru kabineta noteikumu projekts “Grozījumi Ministru kabineta 2015. gada 28. jūlija noteikumos Nr.438 “Būvniecības informācijas sistēmas noteikumi”” (turpmāk – noteikumu projekts) izstrādāts saskaņā ar Būvniecības likuma 5.panta pirmās daļas 6.punktā doto deleģējumu.  Ar Ministru kabineta 2014. gada 19. augusta sēdes protokollēmuma (prot. Nr.44 52.§) 2.punktu Ekonomikas ministrijai tika uzdots astoņu mēnešu laikā pēc būvniecības informācijas sistēmas izveides sagatavot un noteiktā kārtībā iesniegt Ministru kabinetā grozījumus būvniecības jomu regulējošos normatīvajos aktos būvniecības procesa nodrošināšanai, izmantojot būvniecības informācijas sistēmu un citas valsts informācijas sistēmas. Grozījumus būvniecības jomu regulējošos normatīvajos aktos, kas regulē datu apmaiņu starp būvniecības informācijas sistēmu un Nekustamā īpašuma valsts kadastra informācijas sistēmu, izstrādāt sadarbībā ar Tieslietu ministriju. | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” (turpmāk – noteikumi Nr.438) 1.punktu būvniecības informācijas sistēmas (turpmāk – sistēma) pārzinis ir Būvniecības valsts kontroles birojs (turpmāk – sistēmas pārzinis).  Lai sistēmas pārzinis nodrošinātu sistēmas nepārtrauktu darbību atbilstoši normatīvo aktu regulējumam, noteikumu projekts papildina noteikumos Nr.438 noteikto dokumentu iesniegšanas un reģistrācijas kārtību sistēmā, kā arī precizē sistēmas saturu un tajā iekļaujamās informācijas apjomu un kārtību.  1. Sistēmā netiek atsevišķi uzkrāti dati par pirmsreģistrējamu būvi vai par reģistrētu būvi, par plānotu būvi vai ekspluatācijā pieņemtu būvi. Sistēmā konkrētā būvniecības lietā tiek uzkrāti dati par būvi, līdz ar to ir svītrots Noteikumu Nr.438 20.punkts.  *(Noteikumu projekta 2.punkts).*  2. Noteikumu Nr.438 21.punktā ir norādīta informācija, kas sistēmā tiek uzkrāta par būvi. Papildus tiek paredzēts, ka sistēmā tiks norādīts būves kadastra apzīmējums, ja esošu būvi sadala vairākās būvēs vai vairākas būves apvieno vienā būvē. Bez tam noteikumu Nr.438 21. un 34.punktā ir noteikts, ka sistēmā par būvi tiek uzkrāta šāda informācija - būves punkta numurs (ēkām un punktveida inženierbūvēm tikai viens būves punkts, lineārām inženierbūvēm divi būves punkti (sākuma un beigu), bet, ja būves trase nav vienlaidu līnija, var norādīt papildu punktus). Ņemot vērā, ka lineārām inženierbūvēm sākuma un beigu būves punkti bieži nenorāda visas plānotās būves konfigurāciju, šī prasība ir precizēta, paredzot, ka katrai būvei ir jānorāda vismaz viens būves punkta numurs. Būves punktu numurē sistēma automātiski. Numerācija ir nepieciešama, ja sistēmā būvei tiek norādīti vairāki punkti (piemēram, lineārās būves). Būvvaldei papildus darbības nav jāveic.  Ņemot vērā grūtības sistēmā atzīmēt plānotās būves atrašanās punkta koordinātes lielākā mēroga telpiskajos datos noteikumu projektā ir precizēts, kas ir plānotās būves aptuvenās atrašanās vieta, papildinot 21.10., 34.1.4. un 38.5.apakšpunktus ar skaidrojumu - atbilstoši sistēmā pieejamam ģeotelpiskās informācijas mērogam.  Tiek svītrota arī prasība, ka sistēma uzkrāj un nodod datus par būves tipu (astoņas zīmes), tā kā būvniecības procesā ir prasība būvniecības dokumentos atbilstoši būvju klasifikācijai norādīt būves četru zīmju kodu (būves klase).  *(Noteikumu projekta 3., 4., 5., 6., 12., 13., 18.punkts).*  3. Lai nodrošinātu būvvalžu darbu ar nepieciešamo informāciju, noteikumu projekts paredz precizēt noteikumu Nr.438 24.punktu, papildinot to ar 24.2.3., 24.3. un 24.4.apakšpunktu, ar informāciju, ko sistēmai tiešsaistē sniedz Valsts zemes dienests:  1) no Nekustamā īpašuma valsts kadastra informācijas sistēmas par dzēstajām būvēm un par vēsturiskajām īpašuma tiesībām. Šāda informācija būvvaldēm ir nepieciešama dažādu izziņu sagatavošanai. Informāciju par dzēstajām būvēm (kadastra apzīmējumu un dzēšanas datumu) sistēma izgūs no datu apmaiņas rezultātā saņemtajiem aktuālajiem kadastra teksta datiem. Informācija par šādām dzēstām būvēm ir pieejama no 2010.gada 1.janvāra.  2) no Apgrūtināto teritoriju informācijas sistēmas, kas ir iekļauta kritiskās infrastruktūras sistēmu sarakstā – apgrūtināto teritoriju informācijas sistēmas datus par apgrūtinātajām teritorijām un objektiem, kam nosaka aizsargjoslas. Ministru kabineta 2017. gada 8. septembra rīkojuma Nr.488 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 24.0.versija)” 7.punktā Ekonomikas ministrijai dots uzdevums līdz projekta “Būvniecības procesu un informācijas sistēmas attīstība (1. kārta)” pabeigšanai BIS nodrošināt no Kadastra informācijas sistēmas un Apgrūtināto teritoriju informācijas sistēmas datu apmaiņas ietvaros saņemto teksta un telpisko datu vizualizēšanu). Par tehnisko risinājumu, kādā Valsts zemes dienests Birojam tiešsaistē sniedz Apgrūtināto teritoriju informācijas sistēmas datus, Valsts zemes dienests un Birojs vienojas starpresoru vienošanās.  3) Valsts zemes dienesta digitālajā dokumentu krātuvē uzkrātās būvju un telpu grupu kadastrālās uzmērīšanas lietas, kas satur tekstuālo informāciju par būvi vai telpu grupu pēc kadastrālās uzmērīšanas un grafisko informāciju, kam ir noteikts ierobežotas pieejamības statuss (telpu grupas plāns, stāva plāns un inženierbūves plāns, kā arī citi dati, kas satur būves iekštelpu plānojumu grafisko attēlojumu). Par tehnisko risinājumu, kādā Valsts zemes dienests Birojam sniedz Valsts zemes dienesta digitālajā dokumentu krātuvē uzkrātās būvju un telpu grupu kadastrālās uzmērīšanas lietas, Valsts zemes dienests un Birojs vienojas starpresoru vienošanās, ņemot vērā, ka tehniskā risinājuma izstrādei dots uzdevums arī Ministru kabineta 2016. gada 6. septembra sēdē (prot. Nr.44 33.§) izskatītā informatīvā ziņojuma “Par pasākumu plānu par Ministru kabineta 2015.gada 28.jūlija noteikumu Nr.438 “Būvniecības informācijas sistēmas noteikumi” saskaņošanas procesā Latvijas Pašvaldību savienības iebildumos norādīto problēmu atrisināšanu pēc būtības” pielikuma 2.punktā, atbilstoši kuram Valsts zemes dienestam līdz 2018. gada 1. janvārim jāizstrādā tīmekļa pakalpe un Ekonomikas ministrijai līdz 2019. gada 1. janvārim sistēmā jāintegrē Valsts zemes dienesta izstrādātā tīmekļa pakalpe.  Tā kā pieeja Apgrūtināto teritoriju informācijas sistēmas datiem un Valsts zemes dienesta digitālajā dokumentu krātuvē uzkrātajām būvju un telpu grupu kadastrālās uzmērīšanas lietām tikai pārlūkojamā veidā (skatīšanās režīmā), noteikumu projektā ir noteikts, kādām institūcijām un iestādēm šī informācija būs pieejama. Noteikumos noteiktās institūcijas un personas Valsts zemes dienesta sniegto Apgrūtināto teritoriju informācijas sistēmas datus un Valsts zemes dienesta digitālajā dokumentu krātuvē uzkrātās būvju un telpu grupu kadastrālās uzmērīšanas lietas, neizmanto citiem mērķiem un neizplata, kā arī apstrādā atbilstoši normatīvajiem aktiem par fizisko personu datu un ierobežotas pieejamības informācijas aizsardzību.  Sistēma funkcionalitāti ar Valsts zemes dienesta uzturētajām sistēmām un uzkrātiem datiem nodrošinās ar 2019.gada 1.janvāri.  *(Noteikumu projekta 7.,8., 21.punkts)*  4. Noteikumu projekts paredz precizēt noteikumu Nr.438 31.1.4.apakšpunktu, kas nosaka informācijas apjomu, ko sistēma iegūst no Valsts ieņēmuma dienesta par saimnieciskās darbības veicēju – gada apgrozījums par iepriekšējiem trim gadiem, apgrozāmie līdzekļi un īstermiņa parādsaistības, nodokļu nomaksas saistību izpilde un strādājošo vidējie mēneša ienākumi. Šādu ziņu iegūšanu paredz Ministru kabineta 2016.gada 12.aprīļa noteikumu Nr.211 “Būvkomersantu klasifikācijas noteikumi” 28.punkts.  *(Noteikumu projekta 9.punkts)*  5. Noteikumi Nr.438 papildināti ar jaunu 32.1punktu, kas nosaka informācijas apjomu, ko sistēma saskaņā ar Ministru kabineta 2016. gada 12. aprīļa noteikumu Nr.211 “Būvkomersantu klasifikācijas noteikumi” 3.pielikumu iegūst no Iekšlietu ministrijas Informācijas centra Sodu reģistra. Minētā informācija nepieciešama Latvijā reģistrētu būvkomersantu klasifikācijai. Arī būvspeciālistu kompetences novērtēšanas un patstāvīgās prakses uzraudzības ietvaros sertificēšanas institūcija vērtēs Sodu reģistrā pieejamo informāciju par būvspeciālista pārkāpumiem. Sertificēšanas institūcija, izmantojot Būvniecības informācijas sistēmas un Sodu reģistra datu apmaiņas risinājumu, pārbaudīs vai Sodu reģistrā nav ziņu, pamatojoties uz kurām var tikt apturēts vai anulēts būvspeciālista sertifikāts. Iegūtie dati no Sodu reģistra sistēmā netiks uzkrāti.  *(Noteikumu projekta 10.punkts)*  6. Noteikumu Nr.438 34.punktā ir norādīta informācija, ko sistēma tiešsaistes režīmā sniedz Valsts zemes dienesta Nekustamā īpašuma valsts kadastra sistēmai.  1) Būvniecības regulējums nosaka būvniecības procesa kārtību tādu objektu būvniecībai vai izvietošanai teritorijā, kuri atbilstoši būvju klasifikācijai nav uzskatāmi par būvēm, piemēram, labiekārtojuma elementi, līdz ar to šādu objektu būvniecības dokumenti (dati) nebūtu jāiesniedz Valsts zemes dienesta Nekustamā īpašuma valsts kadastra sistēmai. Noteikumu projekts paredz, ka sistēma tiešsaistes režīmā nodos būvvaldes vai institūcijas, kas veic būvvaldes funkcijas radītus dokumentus, būvniecības ierosinātāja iesniegtos dokumentus un būves datus, izņemot datus par objektiem, kas neatbilst būvju klasifikācijai.  2) Atbilstoši 2017.gada 22.novembra sanāksmē par noteikumu projektu “Grozījumi Ministru kabineta 2012. gada 10. aprīļa noteikumos Nr.263 “Kadastra objekta reģistrācijas un kadastra datu aktualizācijas noteikumi”” (VSS-1215) panāktajai vienošanās jautājumā par sistēmas datu nodošanu citai sistēmai, Noteikumu Nr.438 34.4.apakšpunktā ir noteikts, kādus datus par būves neesību sistēma tiešsaistē nodos Kadastra informācijas sistēmai – būvniecības lietas numuru, būves kadastra apzīmējumu, kā arī pazīmi par to, ka būve nojaukta vai nav saglabājusies. Informācijas nodošana par būves neesību Valsts zemes dienesta Nekustamā īpašuma valsts kadastra informācijas sistēmai ir jāuzsāk ne vēlāk kā līdz 2019. gada 31. decembrim.”.  3) Šobrīd, lai pirmsreģistrētu būvi sistēmā ir jāsniedz  dažāda informācija (9 datu lauki). Noteikumu projektā ir nodalīts, kas ir obligātā informācija, kas jāsniedz par pirmsreģistrējamu būvi un tas ir: 1) zemes vienības kadastra apzīmējums, uz kuras atradīsies pirmsreģistrējamā būve; 2) būves kadastra apzīmējums, ja sadala esošu būvi vairākās būvēs vai vairākas būves apvieno vienā būvē; 3) būves punkta numurs; 4) plānotās būves aptuvenās atrašanās vietas punkta X, Y koordinātas Latvijas 1992. gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas (LKS-92 TM) un 5) būves nosaukums. Papildus, ja šāda informācija ir pieejama, norāda vēl šādus datus - būves virszemes stāvu skaits, būves pazemes stāvu skaits, būves apbūves laukums, būves ārsienu materiāls. Taču jānorāda, ka būvniecības procesā šie dati var mainīties. Ņemot vērā, ka 34.1.5.1apakšpunktā norādīto datu sniegšana nav obligāta, vietējas pašvaldības būvvalde nenes atbildību par attiecīgo datu neievadīšanu sistēmā.  *(Noteikumu projekta 11., 14., 15., 17., 21.punkts)*  7. Noteikumu Nr.438 43.punktā ir noteikts, ka šo noteikumu 4.punktā minētie dalībnieki, kuri pilda būvvaldes funkcijas, būvniecības informācijas sistēmas (turpmāk – sistēma) lietošanu uzsāk pēc tam, kad noslēgta vienošanās ar sistēmas pārzini (vienošanās noslēdzama līdz 2016. gada 1. martam), savukārt 46.punktā noteikts, ka datu apmaiņas kārtība un sistēmas lietošanas kārtība, kas izriet no vienošanās, kas līdz 2016.gada 31.decembrim noslēgta starp sistēmas pārzini un sistēmas dalībnieku, piemērojama līdz jaunas vienošanās noslēgšanai, bet ne ilgāk kā līdz 2017.gada 1.jūnijam. Sabiedrisko pakalpojumu sniedzēji neveic būvvaldes funkcijas, kā arī līdz šim sabiedrisko pakalpojumu sniedzēji nav noslēguši vienošanos ar sistēmas pārzini par datu apmaiņas kārtību un sistēmas lietošanas kārtību, līdz ar to, lai sistēmā uzsāktu elektronisku būvniecības dokumentu izskatīšanu un saskaņošanu saskaņā ar Būvniecības likuma 24.panta ceturto daļu noteikumu projektā ir noteikts, ka sabiedrisko pakalpojumu sniedzējiem vienošanās par sistēmas lietošanu ar sistēmas pārzini jānoslēdz līdz 2018.gada 1.jūlijam.  Ņemot vērā, ka vienošanās par sistēmas lietošanu ar sistēmas pārzini ir jānoslēdz vairākiem simtiem sistēmas lietotāju mazāk kā 2 mēnešu laikā, BIS tiks paredzēta iespēja vienošanos noslēgt BIS sistēmā, atzīmējot sistēmas lietotāja piekrišanu sistēmas lietošanas nosacījumiem. Tādējādi sistēmas lietotājiem tiks piedāvātas divas alternatīvas un vienlīdz juridiski saistošas iespējas noslēgt vienošanos par sistēmas lietošanu, t.i. noslēgt vienošanos, parakstot dokumentu vai atzīmējot piekrišanu sistēmas lietošanas noteikumiem BIS sistēmā.  *(Noteikumu projekta 20.punkts)* | |
| 3. | Projekta izstrādē iesaistītās institūcijas | Ekonomikas ministrija, Būvniecības valsts kontroles birojs | |
| 4. | Cita informācija | Nav | |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Tiesiskais regulējums attiecināms uz noteikumu Nr.438 V. un VI.nodaļā norādītajām iestādēm, ar kurām noslēgtas vai slēdzamas vienošanās par datu apmaiņu sistēmas ietvaros un uz iestādēm, kuras pilda būvvaldes funkcijas.  Tāpat tiesiskais regulējums attiecināms arī uz visām fiziskajām un juridiskajām personām, kas ir reģistrētas vai tiks reģistrētas sistēmas reģistros, kā arī uz ikvienu personu, kura izmantos sistēmā pieejamos pakalpojumus būvniecības procesa ietvaros. |
| 2. | Tiesiskā regulējuma ietekme uz tautsaimniecību un administratīvo slogu | | Noteikumu projekts paredz, ka pēc 2018. gada 1. jūlija sabiedrisko pakalpojumu sniedzējs būvniecības procesā darbojas sistēmas vidē, līdz ar to būvniecības ierosinātājs varēs būvniecības dokumentāciju skaņot sistēmā. |
| 3. | Administratīvo izmaksu monetārs novērtējums | | Ja būvniecības dokumentācija tiks skaņota sistēmas ietvaros, šobrīd nav iespējams aprēķināt administratīvās izmaksas, jo nav zināms cik sabiedrisko pakalpojumu sniedzēji noslēgs līgumu ar sistēmas pārzini. |
| 4. | Cita informācija | | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 118 378 | 0 | 118 378 | 118 378 |
| 2.1. valsts pamatbudžets | 0 | 0 | 0 | 118 378 | 0 | 118 378 | 118 378 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -118 378 | 0 | -118 378 | -118 378 |
| 3.1. valsts pamatbudžets | 0 | 0 | 0 | -118 378 | 0 | -118 378 | -118 378 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -118 378 | X | -118 378 | -118 378 |
| 5.1. valsts pamatbudžets | 0 | -118 378 | -118 378 | -118 378 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu noteikumu projekta normu izpildi Tieslietu ministrijas Valsts zemes dienestam nepieciešams:   1. 2018.gadā Apgrūtināto teritoriju informācijas sistēmas datu nodošanas risinājuma izstrāde 305 270 *euro*:   Informācijas tehnoloģiju pakalpojumi (2251) = 83 490 *euro* (48,40 *euro* stundas likme uzturēšanas ārpakalpojumam x 1725 cilvēkstundas par Apgrūtināto teritoriju informācijas sistēmas datu nodošanas risinājumu izveide (programmēšana);  Informācijas tehnoloģiju pakalpojumi (2252) = 43 600 *euro* (Informācijas sistēmu darbināšanai nepieciešamā standartprogrammatūru uzturēšana (ESRI; ORACLE; Con Terra, Microsoft, VMware));  Datorprogrammas (EKK 5121) = 105 880 *euro* (Ģeotelpisko datu standartprogrammatūras licenču 4 gab. iegāde, lai nodrošinātu Apgrūtināto teritoriju informācijas sistēmas datu nodošanai nepieciešamās serveru infrastruktūras licencēšanu);  Datortehnika, sakaru un cita biroja tehnika (EKK 5238) = 72 300 *euro* (Servertehnikas iegāde 2 gab. un datu glabātuves paplašināšana (1 kompl.).   1. 2019.gadā un turpmākajos gados Apgrūtināto teritoriju informācijas sistēmas datu nodošanas risinājuma uzturēšana 118 378 *euro*,   Informācijas tehnoloģiju pakalpojumi (2251) = 74 778 *euro* (48,40 *euro* stundas likme uzturēšanas ārpakalpojumam x 1545 cilvēkstundas par informācijas izsniegšanas servisa uzturēšana);  Informācijas tehnoloģiju pakalpojumi (2252) = 43 600 *euro* (Informācijas sistēmu darbināšanai nepieciešamā standartprogrammatūru uzturēšana (ESRI; ORACLE; Con Terra, Microsoft, VMware).  2018.gadā Apgrūtināto teritoriju informācijas sistēmas datu nodošanas risinājuma izstrādi 305 270 *euro* apmērā segt no Tieslietu ministrijas budžeta programmas 07.00.00 " Nekustamā īpašuma tiesību politikas īstenošana" kārtējam gadam piešķirtajiem līdzekļiem, nepieciešamības gadījumā, pieprasot asignējuma palielināšanu no maksas pakalpojumu un citu pašu ieņēmumu naudas līdzekļu atlikuma.  2019.gadā un turpmākajos gados papildus nepieciešams finansējums Apgrūtināto teritoriju informācijas sistēmas datu nodošanas risinājuma uzturēšanai 118 378 *euro* Tieslietu ministrijai budžeta programmā 07.00.00 "Nekustamā īpašuma tiesību politikas īstenošana" Apgrūtināto teritoriju informācijas sistēmas datu nodošanas risinājuma uzturēšanai*.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. | | | | | | |
| 8. Cita informācija | Jautājumu par papildus nepieciešamā finansējuma piešķiršanu 2019. gadā un turpmākajos gados 118 378 *euro* apmērā Tieslietu ministrijai budžeta programmā 07.00.00 "Nekustamā īpašuma tiesību politikas īstenošana" izskatīt Ministru kabinetā likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Projekts šo jomu neskar |
| Atbildīgā institūcija | Ekonomikas ministrija |
| Cita informācija | Šobrīd ir spēkā Ministru kabineta 2018.gada 20.marta noteikumi Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”, kuros ir noteikts, ka Kompetentā iestāde (sertificēšanas institūcija), izmantojot Būvniecības informācijas sistēmas un Sodu reģistra datu apmaiņas risinājumu, ne retāk kā reizi mēnesī pārbauda vai sodu reģistrā nav ziņu, pamatojoties uz kurām var tikt apturēts vai anulēts būvspeciālista sertifikāts. Ja Sodu reģistrā ir šādas ziņas Būvniecības informācijas sistēma saņem ziņas no Sodu reģistra, izmantojot datu apmaiņas procedūru. Rezultātā tiek saņemtas ziņas no Sodu reģistra, pamatojoties uz kurām būvspeciālistam var tikt piemērota būvspeciālista sertifikāta apturēšana vai anulēšana. Būvniecības informācijas sistēmā kompetentā iestāde saņem ziņas par: iestādi, kurā pieņemts lēmums (nolēmums), kriminālprocesa numuru, kurā pieņemts lēmums (nolēmums), un Krimināllikuma pantu, pēc kura klasificēts noziedzīgs nodarījums. Papildus ziņas, kuras nepieciešamas lēmuma pieņemšanai par būvspeciālista sertifikāta apturēšanu vai anulēšanu kompetentā iestāde pieprasa no iestādes, kura pieņēmusi lēmumu, vai no būvspeciālista. Kompetences pārbaudes iestāde būvspeciālista patstāvīgās prakses uzraudzības ietvaros, saskaņā ar APL noteikto termiņu, pieņemot lēmumu par arhitekta prakses sertifikāta vai būvprakses sertifikātā norādītās darbības sfēras apturēšanu uz laiku vai anulēšanu, ņem vērā citustarp arī tos normatīvo aktu pārkāpumus, ko būvspeciālists veicis kā būvvaldes amatpersona. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Sabiedrības informēšana par projekta izstrādes uzsākšanu | Informācija par noteikumu projektu un sabiedrības līdzdalības aktivitātēm bija ievietota Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam jebkuram sabiedrības pārstāvim bija iespēja rakstiski sniegt viedokli (iebildumus un priekšlikumus) par noteikumu projektu, to iesniedzot Ekonomikas ministrijā. |
| 3. | Sabiedrības līdzdalības rezultāti | Iebildumi un priekšlikumi netika iesniegti |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Būvvaldes un institūcijas, kas kontrolē būvniecības procesu vai piedalās būvniecības procesā, Valsts zemes dienests, Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros. |
| 3. | Cita informācija | Nepieciešamo funkcionalitāti plānots realizēt ERAF projekta “Būvniecības procesu un IS attīstība (1.kārta)” ietvaros.  Ar Ministru kabineta 2017.gada 8.septembra rīkojumu Nr.488 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 24.0 versija)” tika apstiprinātas projekta “Būvniecības procesu un informācijas sistēmas attīstība (1.kārta)” izmaksas 1 700 000 *euro* apmērā, kā arī noteikti papildus uzdevumi, kas paredzēti sistēmas funkcionalitātes uzlabošanai. |

Ministru prezidenta biedrs,

ekonomikas ministrs              A.Ašeradens

Vīza:

Valsts sekretārs Ē.Eglītis

Bučinska, 67013032,

Elga.Bucinska@em.gov.lv

Zapoļskihs, 67013308,

Ilja.Zapolskihs@bvkb.gov.lv